google/wiki40b huggingface dataset:
Konrad II av Det tysk-romerske rike

Bakgrunn

Konrad var sønn av Henrik av Speyer, en adelsmann av middels rang, fra Franken.  Hans mor var Adelaide av Alsace. Allerede som spedbarn arva Konrad titlene greve av Speyer og Worms etter farens tidlige død. Etter hvert som Konrad vokste opp blei han godt kjent, også utenfor sin egen maktkrets.

Konge, keiser

Den saksiske slektslinja som lenge hadde regjert det tysk-romerske rike døde ut i 1024 med Henrik II Hellige. Valgmonarkiet i kongeriket Tyskland stod nå uten keiser og kurfyrstekollegiet ble innkalt for å velge ny konge. Majoriteten av fyrstene valgte Konrad, og han ble kronet til konge den 8. september i 1024 i Mainz. Den 26. mars 1027 ble han også krona til tysk-romersk keiser, og ble med dette den første keiseren av det saliske dynastiet. 
I sin regjeringstid gikk han aktivt inn for å holde på saksisk lovgivning, blant annet ved å gi Lombardia egen grunnlov. Han førte i en periode krig mot Polen, uten store resultater, men da han allierte seg med Kievriket klarte han å få Mieszko II Lambert av Polen til å trekke seg ut fra de landområdene han hadde erobra i Henrik IIs regjeringstid. Mieszko blei i tillegg tvunget til å frasi seg sine kongelige titler, og blei i stedet innsatt som hertug av Polen. I praksis førte dette til at den tidligere polske kongen blei overhode for en tysk vasallstat. 
De bayerske grensene ble årsak til en annen strid, mot den ungarske kong Stefan. Konrad førte hæren leda hæren sin mot de ungarske grensetraktene, men Stefan hadde tatt i bruk den brente jords taktikk, og de tyske styrkene måtte trekkes tilbake. Ved Wien måtte Konrad og hans hær overgi seg, og etter freden overtok Ungarn flere tyske områder ved grensa.  
Kongeriket Burgund ble innlemma i Det tysk-romerske rike etter at Rudolf III av Burgund døde uten arvtagere den 2. februar 1032. Under Konrads etterkommere skulle det tidligere kongeriket få navnet Arles.
Konrad døde av urinsyregikt i Utrecht den 4. juni 1039.
Trommeslager

En trommeslager er en person som spiller musikkinstrumentet tromme eller et eller annen instrument innen instrumentgruppen slagverk jevnfør rytmeinstrument. En perkusjonist spiller ofte på etniske instrumenter i fra den latinske og afrikanske kulturen.
Perkusjon er – sammen med sang – en av de eldste musikkformene som finnes. Enkelte kulturer har musikkstiler hvor trommer faktisk er det eneste musikkinstrumentet som benyttes. I Norge er ikke dette så utbredt, men i gamle dager var det vanlig med brudefølger som ble akkompagnert med bare trommer, derav uttrykket «bruremarsj».
Karen National Union

Karen National Union (KNU) er en væpnet gruppe som opererer i grenseområdene mellom Burma og Thailand. På språket til karen-folket heter dette området «Kawthoolei». KNU har kjempet mot den burmesiske regjeringen siden 1948 gjennom sin militære avdeling, Karen National Liberation Army (KNLA). I januar 2012 signerte gruppen en våpenhvile med Burmas myndigheter i Hpa-an. Fredsforhandlingene ble ledet av jernbaneminister Aung Min, som også leder Den statlige fredsavtalekommisjonen (State Peace Deal Commission) og KNUs general Mutu Saipo.
KNU har i de tre siste tiårene vært dominert av Bo Mya, som var president i perioden 1976-2000. KNU finansierte sine aktiviteter gjennom mange år med svart handel over grensen med Thailand. Etter det mislykkede 8888-opprøret i 1988 vendte det burmesiske militærregimet seg mot Kina for hjelp. Flere ulike økonomipakker ble tilbudt Kina i bytte mot militær bistand og våpen. Den burmesiske hæren ble sterkt utvidet etter dette, og begynte å tilby andre grupper avtaler. Gruppene fikk valget mellom å samarbeide med regjeringen eller å bli ødelagt.
KNUs sin effektivitet ble sterkt redusert etter at hovedkvarteret i Manerplaw, nær den thailandske grensen, ble tatt av regjeringsstyrker i 1994. På den tiden gikk en gruppe buddhistiske soldater i KNLA over til regjeringsstyrkene. Denne gruppen, kjent som Democratic Karen Buddhist Army (DKBA), ble gitt territorium inne i Burma som de kunne styre, i bytte mot deserteringen. De spilte en stor rolle i erobringen av Manerplaw.
Siden den gang har KNU og KNLA fortsatt sin militære kamp mot militærregimet (Tatmadaw) ved å danne geriljaenheter og etablere midlertidige baser i jungelen mellom de to landene. Kampen fortsetter å samle internasjonal sympati, siden KNU representerer karen-folket, et av mange etniske nasjonaliteter i Burma som opplever etnisk rensing under militærregimets «Four Cuts campaigns» (Pya Ley Pya), en strategi der etterretning, økonomi, mat og rekruttering ble eliminert gjennom en «brent jord»-politikk.
Flere forsøk er gjort på å få til en fredsavtale, med liten suksess. Fredssamtaler i 2004 endte i en uformell våpenhvile, som regimet benyttet til å forsterke sine tropper. Analytikere mente at samtalene var et skalkeskjul, og ganske riktig, en offensiv mot KNU-områdene har fortsatt de senere årene.
Karen-konflikten er den mest langvarige uavhengighetskonflikten i verden, da den har pågått i nesten 60 år.
Generalsekretæren i KNU, Pado Mahn Shar ble drept 13. februar 2008 da to menn i en bil skjøt han i hans hjem i Thailand.
Fransk mesterskap i terrengløp 1894

Fransk mesterskap i terrengløp 1894 ble arrangert 25. februar 1894, i Chaville. Dette var det sjette franske mesterskapet i terrengløp som ble arrangert.
Verdensmesterskapet i svømming for funksjonshemmede

VM i svømming for funksjonshemmede er verdensmesterskapet i paralympisk svømming – svømming for atleter med funksjonshemming. Verdensmesterskapet arrangeres av Den internasjonale paralympiske komité (IPC) hvert fjerde år, og ble første gang arrangert i 1998.
24 Hrs

24 Hrs er et musikkalbum med Grethe Svensen, utgitt i 1997.
Temple of Set

Temple of Set er en religiøs og filosofisk organisasjon med okkult tankegang som ble stiftet av Michael Aquino i 1975. Han og flere andre hadde brutt ut av Church of Satan.
Organisasjonen sier at den står for en filosofi med vekt på personlig utvikling og erfaring. Tildels brukes egyptiske symboler. Det opereres med flere nivåer av medlemskap, hvorav de fire høyeste gir adgang til presteskapet.
Sør-Afrikas sentralbank

Sør-Afrikas sentralbank (eng: South African Reserve Bank, SARB) er sentralbanken i Sør-Afrika. Den ble etablert i 1921, og har hovedkontor i Pretoria.

Historie

Sør-Afrika fikk sin uavhengighet fra Storbritannia i 1910. Sentralbanken ble vedtatt ved Currency and Banking Act i 1920. Før dette var det ulike banker som utstedte valuta i landet, men disse var av ulik art. Det eneste kravet til valuta som ble utstedt var at bankene pliktet å ta imot valuta, og utbetale pålydende i gull, den såkalte gullstandarden. 
Etter første verdenskrig utviklet imidlertid gullprisen seg høyere i Storbritannia enn i Sør-Afrika, slik at man i praksis kunne levere inn valuta i banker i Sør-Afrika, og få ut gull, som kunne selges til en høyere pris i Storbritannia. Bankene måtte dermed importere gull til en høyere pris, og gikk med tap på dette. De stod derfor i fare for å miste muligheten til å oppfylle sine forpliktelser som lå i gullstandarden. Etter at bankene ba regjeringen om å bli frigitt fra plikten til å innløse penger i gull ble «Gold Conference» arranger i oktober 1919. Parlamentet fulgte denne konferansens anbefaling, som var å etablere en sentralbank som skulle overta ansvaret for å utstede pengesedler, samt forpliktelsen til å innløse disse i gull. Samtidig overtok de også gullreservene til bankene. 
Den 30. juni 1921 startet sentralbanken sin drift. Den første sentralbanksjefen var William Henry Clegg.

Sentralbanksjef

Sentralbanksjefen utnevnes av landets president, i samråd med finansministeren og sentralbankens styre. Pr november 2014 er Gill Marcus sentralbanksjef (governor). Hun er Sør-Afrikas første kvinnelige sentralbanksjef, og tiltrådte stillingen 9. november 2009.
3. divisjon håndball for menn 2018/19

Region Nord

Lagene på 1. plass møtes for å spille mot hverandre etter sesongen. De to beste lagene fra kvalifiseringen rykker opp. Lagene på 11. og 12. plass i Trøndelag rykker ned til 4. divisjon.
Ny-Hellesund-vraket

Ny-Hellesund-vraket er et vrak etter en holk som ble funnet i august 1986 sydøst for Tøodden fyrlykt på Kapelløya i Ny-Hellesund i Vest-Agder. 
Vraket ble utgravd og undersøkt av arkeologer fra Norsk Sjøfartsmuseum i 1986 til 1988, som daterte trevirke fra vraket med dendrokronologiske metoder. Det viste seg at virket var felt i 1450 (+/- 20 år) i senmiddelalderen.
Vraket ble funnet i saltvann, og dermed ikke så godt bevart som vrak i ferskvann og oksygensfattige farvann som Østersjøen. Det viser seg å være et flatbunnet fartøy uten kjøl, som har blitt tolket som en holk på 70 fot lengde og 23 fot bredde.
Lasten ombord på skipet viser at det var et handelsskip som hadde vært i Estland, gulvheller av kalkstein som stammet fra Tallinn-området ble funnet sammen med sirkelrunde plater av kobber, datidens kobberbarrer.
Norske tog

Historie

Selskapet ble etablert av NSB den 16. juni 2016 under det midlertidige navnet Materiellselskapet AS som en del av forberedelsene for omstruktureringen av jernbanesektoren i forbindelse med Solberg-regjeringens jernbanereform. 15. oktober ble selskapet operativt da det overtok det rullende materiellet fra morselskapet NSB. Materiell som ikke ble overført inkluderer det som brukes på Flåmsbana, da trafikken der er unntatt fra konkurranseutsetting ut 2027, og det materiellet som ble disponert av Berging og beredskap jernbane, som i stedet skal overføres til Bane NOR. NSB leier togene for en fast månedspris.
Materiellselskapet søkte 21. februar 2017 om å få tildelt «NOR» som sin innehavermerking (VKM), og fikk godkjennelse av Den europeiske unions jernbanebyrå (ERA) den 27. februar. Merkingen er gyldig fra 1. mars. Dette betyr at det rullende materiellet blir merket «N-NOR» i forbindelse med europeisk kjøretøynummer (EVN).
1. september 2016 etablerte Samferdselsdepartementet eierselskapet Togmateriell AS, som 1. april 2017 overtok eierskapet over selskapet. Materiellselskapet skiftet samtidig offisielt navn til Norske tog AS, som er det endelige navnet. Domenet norsketog.no tilhørte tidligere PH Norge AS, men ble kjøpt fra dem i denne forbindelse.
Odd Sigvald Olsen

Liv og virke

Olsen var født i Rødøy på Helgeland og bodde mesteparten av sitt liv på Andenes i Vesterålen. 
Han var uteksaminert som høyere skipsfører, militær sjøoffiser og dispasjør.

Utmerkelser

Han fikk tildelt utmerkelsen Admiralens UR i 1959 som beste kullelev ved Sjøforsvarets offisers utdanning.

Pionerfamilien Nøis Olsen

Odd Sigvald Olsen var gift med Marit K. Olsen, som var barnebarn til fangstmannen Johan Nilsen Nøis, og de fikk fire barn.Det var Johan Olsen, Liv Nina Myklebost, Odd Ivar Nøis Olsen og Hugo Andre Olsen.

Karriere

Olsen grunnla det opprinnelig oljeselskapet Norminol i 1971, som var det andre oljeselskap som ble etablert i Norge. Opprinnelige Norminol eierandeler på norsk sokkel ble solgt til Equinor ASA.    
Han var grũnder og eier av bedriftsrådgivningsselskapet OSO Consult som hadde merkantile arbeidsoppgaver for Norminol i 1970- og 1980-årene.
Odd Sigvald Olsen var i 1974-75 styreformann i Studieselskapet for nord-norsk næringsliv.
Companiya Jordi Bertran

Companiya Jordi Bertran er et figurteaterkompani i Barcelona, Spania som ble etablert i 1987 av den katalanske figurmakeren og figurspilleren Jordi Bertran.
Kompaniet, med Jordi Bertran i spissen behersker de fleste figurteaterdisipliner. Bertran selv lærte å tilvirke og spille med marionetter av Pepe Otal, som er blant de legendariske skikkelsene innen figurteatermiljøet i Barcelona i siste halvdel av 1900-tallet.
Kompaniet har drevet en omfattende turnévirksomhet verden over med sine produksjoner. I 2007 gjestet de den internasjonale figurteaterfestivalen Festival of Wonder i den danske byen Silkeborg, med produksjonen Supermonsters. På figurteaterfestivalen Poppenspelfestival Meppel i Nederland mottok de juryens førstepris for produksjonen CJB.
I tillegg til utøvende kunst på scenen har kompaniet medvirket i en rekke filmer og tv-produksjoner, både i Spania og utenlands.
Sørneset (Flatanger)

Sørneset er en halvøy i Flatanger kommune i Trøndelag. På halvøya ligger bygda Hasvåg og fiskeværet Småværet. Den 28. januar 2014 førte en ukontrollert lyngbrann til at store deler av halvøya sto i brann. Store deler av bebyggelsen, som besto av om lag 20 boliger og 80 fritidsboliger, brant ned.
Condeep-plattform

Condeep-plattform er benevnelsen på en serie oljeplattformer som ble utviklet i Norge for produksjon av olje og gass i Nordsjøen. Navnet kommer av engelsk «concrete deep water structure», eller dypvannskonstruksjon av betong. 
Plattformene hviler på tykke betongtanker som står på havbunnen og fungerer som oljelager. Opp fra disse stikker det så én, tre eller fire slanke, hule søyler, som går om lag 30 meter over havoverflata. Skaftene utnyttes til å føre borestrenger og produksjonsrør ned i brønnene.
Det var firmaet Norwegian Contractors som utviklet konseptet med Condeep-plattformer fra 1973, etter suksessen med betongtanken på Ekofiskfeltet. Den første konstruksjonen som ble bygget etter dette prinsipp var Beryl A-plattformen for det britiske Berylfeltet. Understellet ble bygget av Norwegian Contractors i Jåttåvågen i Stavanger og levert i 1975. Oppfinneren, sivilingeniør Olav Mo, ble i 1976 tildelt NTNFs ærespris for konstruksjon, utvikling og markedsføring av Condeep.
Plattformene bygges ved land. Med tomme tanker slepes den til produksjonsstedet og ved kontrollert å fylle tankene synker plattformen til den står på bunnen. 
Troll A er den største Condeep-plattformen. Den står på over 300 meters dyp og er totalt over 470 meter høy.
Condeep-plattformer blir ikke produsert lenger. De store betongplattformene er utkonkurrert av nye, billigere flyterigger og fjernstyrte undervannsinstallasjoner.
Frigg TCP-2 er tatt ut av produksjon. Flere av plattformene er nær slutten av sin funksjonstid og en har startet planleggingen av mulig fjerning. En håper å kunne fjerne plattformene på tilsvarende måte som da de ble passert: lense tankene slik at plattformen flyter opp. Endret vekt på utstyret over vann, armeringens tilstand og hvordan plattformen har festet seg til havbunnen kan imidlertid gjøre arbeidet vanskelig. Når den flyter kan den enten bringes til land for hugging eller senkes på store dyp. Et annet alternativ er å fjerne alt ned til seilingsdybde og la resten bli stående.
Fylkesvei 3932

Fylkesvei 3932 går mellom Tromyr og Røyneland i Vennesla kommune. Veien er 3,4 km lang.
Frem til 2019 hadde veien betegnelsen Fylkesvei 60.
Simone Weil

Bakgrunn

Simone Weil vokste opp i en storborgerlig jødisk familie i Paris. Faren, Bernard Weil, var internist, og stammet opprinnelig fra en kjøpmannsfamilie i Strasbourg i Alsace - etter den tysk-franske krig var den i 1871 flyttet til Paris. Moren, Salome (Selma) født Reinherz, var født i Rostov i Sør-Russland. Hennes familie hadde i 1882 utvandret på grunn av pogromene i Russland til Antwerpen. Begge foreldredeler var galisiske jøder. Selmas far, en fremgangsrik forretningsmann, var høyt dannet og forfattet hebraiske dikt. Selmas mor, som bodde hos Weils, var en begavet pianist>.
Weil, som var søster til André Weil, ble som en av de første kvinner kandidat fra École normale supérieure i Paris. Hun leste bl.a. hos Émile Chartier.

Politikk, filosofi

I midten av 1930-årene engasjerte hun seg i anarko-syndikalistisk politikk mens hun arbeidet som fabrikkarbeider. Til å begynne ned var hun agnostisk orientert, fagforeningsengasjert men likevel kritisk til marxismen. Senere utviklet hun seg til en markant kristen mystiker. Enheten mellom politikk og religion har hun aldri fornektet. Livet var å betrakte som en søken etter det absolutte, ene.
Hennes tenkning var ikke bare preget av kristen mystikk, men også av platonsk og buddhistisk tenkning, så vel som av den jødiske tradisjon, som hun imidlertid ikke bekjente seg til. Fra dette hold gikk hennes tanke om décréation tilbake; den menneskets totale selvuttømmelse fremfor Gud.
Under annen verdenskrig arbeidet hun fra 1942 i London for De frie franske styrker.
I hovedverket L'Enracinement, som utkom posthumt i 1949, argumenterer hun for at tidens største problem er rotløshet, som skyldes falske idealer – idealer som materialismen har påtvunget menneskene. Weil poengterer dessuten at forpliktelser er det eneste bindende for mennesker.
Hun døde av tuberkulose, 34 år gammel.
Pseudonemophas

Utseende

Store, lyst grå trebukker med spredte, svarte flekker.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia (Myanmar, Thailand, Laos, Vietnam, det sørlige Kina, Sumatra og Borneo).
Livingston FC

Historie

Klubben ble opprinnelig stiftet som Ferranti Thistle FC i 1943. Klubben skiftet navn til Meadowbank Thistle FC og flyttet til Meadowbank Stadium i Edinburgh da de ble valgt inn i den skotske ligaen i 1974. I 1995 flyttet klubben til Livingston og tok navnet Livingston FC.
Ferranti Thistle spilte i amatørligaen East of Scotland League. Meadowbank Thistle gjorde seg ikke spesielt bemerket i den profesjonelle ligaen, selv om de ble nummer 2 i nest høyeste divisjon i 1988. I 1995 ble de nest sist i Division Two (nivå 3), og begynte livet som Livingston FC i laveste profesjonelle divisjon.
Etter flyttingen til Livingston gikk det imidlertid langt bedre. Klubben vant Division Three i 1996, og i 1999 vant de Division Two. Med seieren i Division One i 2001 var de for første gang klare for øverste divisjon. Der debuterte de med et brak, med 3.-plass i sin første sesong. I 2004 vant Livingston sitt første mesterskap, med 2-0 over Hibernian i ligacupfinalen. Samme året nådde de semifinalen i den skotske FA-cupen.
Etter dette snudde lykken seg noe for klubben. Klubben ble satt under administrasjon for økonomiske problemer en periode, og våren 2006 ble de sist i Premier League.
Simferopol

Historie

Levningene etter de antikke skyternes hovedstad - Neapolis  - finnes innen bygrense. Betydelig senere ble en krimtatarsk by, ved navn Aqmescit eller Aq Mechet, «den hvite moské», lagt til det som nå er Simferopol.
Russerne inntok byen i 1784 i samband med Katarina IIs erobring av Krim. Da fikk den navnet Simferopol, etter det greske Συμφερόπολις, Symferópolis. I år 1802 ble Simferopol administrativt sentrum i det russiske guvernementet Taurida. Under krimkrigen 1854-1856 ble russiske reserver og feltsykehus lagt hit. Fler enn 30 000 russiske soldater ble begavd nær byen.
Mot slutten av den russiske borgerkrig la general Pjotr Wrangel av de hvite styrker sitt hovedkvarter hit. Den 13. november 1920 erobret Den røde armé byen, og 18, oktober 1921 ble Simferopol hovedstad i den autonome sovjetrepublikken Krim. 
Under Annen verdenskrig okkupererte den tyske armé byen fra 1. november 1941 til 13. april 1944. Hitler planla at byen etterhvert skulle hete Gotenburg og bli hovedstad for det annekterte Krim, som skulle hete Gotengau. Nazistene drepte nærmere 22 000 av byens innvånere, særlig russere, jøder, krimtjaker og romfolk. Av dem ble 14 300 drept den 13. desember 1941 av Einsatzgruppe D under befal av Otto Ohlendorf, der Karl Rudolf Werner Braune var kommandant for Einsatzkommando 11d. Han ble senere leder for SIPO og Sicherheitsdienst i Oslo. 
Sovjethæren gjenrobret området i april 1944. Simferopol har siden da vært hovedstad i oblastet Krim fra 30. juni 1945, samt i Den autonome republikken Krim fra 5. mai 1992 etter Sovjets fall. Etter at krimtatarerne flyttet tilbake til Krim etter det påtvungne eksilet i sovjettiden har flere krimtatarske forsteder vokst opp rundt bykjernen.
Aesopida

Utseende

Middelsstore, kraftige, gråbrune trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen. Pronotum er nesten rektangulært med en butt tann nær forkanten. Dekkvingene er parallellsidige med avrundet rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia.
Squash under Stillehavslekene 1983

Squash under Stillehavslekene 1983. Squash var en av flere sporter som var med i de sjuende stillehavslekene som ble arrangert i Apia på Vest-Samoa i perioden 5. til 16. september 1983. Det var andre gangen som squash var med på programmet i stillehavslekene. Det var en individuell konkurranse for menn og en lagkonkurranse for kvinner.
Valjeviken

Valjeviken er et tettbebygd område i Sölvesborg kommune  i Blekinge län i Sverige. I 2005 var Valjeviken regnet som et eget tettsted, og hadde da 211 innbyggere. I 2010 var det vokst sammen med tettstedet Sölvesborg og ble da regnet som en del av dette.
Protumida

Utseende

En middelsstor, kort og bred, lysbrun trebukk. Antennene er noe lengre enn kroppen, den ytre delen piskeaktig tynn. Pronotum er mye bredere enn langt, med rundede sider. Dekkvingene er betydelig bredere enn pronotum, avsmalnende bakover, ved roten med en del små knøler, i den fremre delen ved sømmen med et par korte, opphøyde lengdekjøler.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten er beskrevet fra Panama.
Stor O-notasjon

Stor O-notasjon er en matematisk notasjon som gir en asymptotisk tilnærming til en funksjon , og skrives ofte . Formålet er å kunne gi en enkel og grov beskrivelse av utviklingen til funksjonen  når x øker. Mer presist blir symbolet  brukt til å beskrive en asymptotisk øvre grense for en funksjon ved hjelp av en, som oftest, enklere funksjon. Det er også andre symboler o, Ω, ω, and Θ for å beskrive forskjellige andre asymptotiske grenser. Stor O-notasjon blir spesielt brukt i kompleksitetsteori, en del av informatikken som sier noe om ressursbruken til en algoritme.
Uttrykket , eventuelt , betyr at  for store verdier av  alltid er mindre enn , der c er en konstant. En annen måte å skrive det på, er
Fordelen med en slik notasjon, er at det går an å forenkle kompleksitetsanalysen, uten å få alt for store feil. For eksempel er , da 100x² er forsvinnende liten i forhold til x³ når x er stor.
Grensen er ikke streng; g kan godt vokse mye raskere enn f. Hvis de vokser like raskt, det vil si at , sier vi at .
Freifjorden

Freifjorden er en fjord i Kristiansund, Gjemnes og Tingvoll kommuner på Nordmøre. Fjorden strekker seg 14 kilometer sørvestover på øst- og sørsida av Freiøya mellom Talgsjøen i nord og Kvernesfjorden i sørvest.
Fjorden har innløp mellom Årsundøya i øst og Gyltneset på Freiøya i vest. Nordøst for innløpet ligger innløpet til Vinjefjorden. I andre enden av fjorden, mellom Flatsetøya i nord og Bergsøya går den 5 kilometer lange Freifjordtunnelen under fjorden som en del av riksvei 70 og Krifast til Kristiansund lenger nord. I tillegg til Bergsøya ligger Aspøya og Straumsnes på sør- og østsida av fjorden. Mellom Bergsøya og Aspøya går Bergsøysundet sør til Tingvollfjorden.
Av bosetninger langs fjorden ligger Ørnvik, Kvalvåg, Ora og bygda Frei på Freisida av fjorden. På østsida er det bare mindre bruk og gårder, men på Straumsnes ligger grenda Kvisvika.
Fv285 går på sørsida av fjorden over Bergsøya og Aspøya.
Magikerne på Waverly Place

Film

Det er laget en film basert på serien. Magikerne på Waverlyplace – The Movie hadde premiere på Disney Channel 30. oktober 2009. Rollene spilles av de samme skuespillerne som i serien.
Berlinerskolen (sjakk)

Berlinerskolen (også kalt Berliner Siebengestirn, «pleiadene») var sju sjakkmestere fra Berlin, som fikk stor betydning for sjakken i første halvdel av 1800-tallet, spesielt i Tyskland. 
Gruppa møttes to ganger i uka for å studere åpningsteori. Eksempelvis undersøkte de Berlinerforsvaret teoretisk, en åpning som har fått en renessanse takket være bl.a. Vladimir Kramnik og Viswanathan Anand. Mange sterke sjakkspillere på 1800-tallet tok kontakt med «sjustjerna» for å lære av deres ideer, eksempelvis Adolf Anderssen, Max Lange, Jean Dufresne og Carl Jaenisch.
Deltakerne i gruppa var medlemmer av Berliner Schachgesellschaft, tidens ledende tyske sjakklubb.